Source: http://njt.hu/cgi_bin/njt_doc.cgi?docid=125845.349434&mobile=1
Timestamp: 2018-11-17 08:28:08
Document Index: 22316534

Matched Legal Cases: ['§17', '§43', '§45', '§46', '§47', '§49', '§51', '§54', '§ 14']

A mezőgazdasági, agrár-vidékfejlesztési, valamint halászati támogatásokhoz és egyéb intézkedésekhez kapcsolódó eljárás egyes kérdéseiről szóló 2007. évi XVII. törvény 81. §-a (3) bekezdésének a) pontjában kapott felhatalmazás alapján, a földművelésügyi és vidékfejlesztési miniszter feladat- és hatásköréről szóló 162/2006. (VII. 28.) Korm. rendelet 1. §-ának a) pontjában meghatározott feladatkörömben eljárva a következőket rendelem el:
1. § Az intézkedés célja a fiatal mezőgazdasági termelők gazdaságalapításának, valamint a birtokstruktúra átalakításának előmozdítása, a mezőgazdasági munkaerő korstruktúrájának javítása, a vidék népességmegtartó képességének növelése és a mezőgazdasági tevékenység hosszú távú fenntartása.
1. mezőgazdasági üzem vezetője: a gazdaság részét képező ingatlanok – beleértve a termőföldet is – tulajdonjogával vagy bérleti jogával rendelkező, tevőleges mezőgazdasági tevékenységet végző egyéni vállalkozó;
2. gazdaság: a termőföld, az állatállomány, továbbá a mezőgazdasági termelő tevékenységéhez kapcsolódó kvóták, gépek, épületek és készletek összessége;
3. gazdaság átvétele: az Európai Mezőgazdasági Vidékfejlesztési Alapból a mezőgazdasági termelők gazdaságátadásához nyújtandó támogatás részletes feltételeiről szóló külön jogszabály alapján támogatásban részesülő, egy vagy több gazdálkodótól átvételre kerülő gazdaság és a hozzá tartozó támogatási jogosultságok és kötelezettségek összességének megszerzése;
4.1 mezőgazdasági tevékenység: a gazdasági tevékenységek statisztikai osztályozása NACE Rev. 2. rendszerének létrehozásáról és a 3037/90/EGK tanácsi rendelet, valamint egyes meghatározott statisztikai területekre vonatkozó EK-rendeletek módosításáról szóló, 2006. december 20-i 1893/2006/EK európai parlamenti és tanácsi rendelet (a továbbiakban: NACE Rev. 2.) I. Melléklete szerinti – az adózás rendjéről szóló 2003. évi XCII. törvény 16. § (3) bekezdés d) pontja alapján az állami adóhatósághoz bejelentett – 01.11–01.50 és 01.70 szakágazatba tartozó tevékenység;
5.2 főtevékenység: az egyéni vállalkozói nyilvántartásban főtevékenységként megjelölt, 4. pont szerinti mezőgazdasági tevékenység;
6.3 működtetési időszak: az e rendelet szerinti támogatási kérelmet jóváhagyó határozat véglegessé válását követő évtől számított ötödik naptári év végéig terjedő időszak;
7.4 mezőgazdasági tevékenységből származó bevétel: a mezőgazdasági tevékenységet folytató gazdálkodó gazdaságából – a növénytermesztés, kertészet, és állattenyésztés ágazataiból – kikerült termékek értékesítéséből származó bevételek összege;
8.5 EUME számítás alapjául szolgáló állatlétszám: napi állományadatok éves átlaga alapján számított állatlétszám, amelyet a Magyar Államkincstár (a továbbiakban: Kincstár) a tartási helyek, a tenyészetek és az ezekkel kapcsolatos egyes adatok országos nyilvántartási rendszeréről szóló 119/2007. (X. 18.) FVM rendelet [a továbbiakban: 119/2007. (X. 18.) FVM rendelet] alapján vezetett nyilvántartásokból ellenőriz;
9. termelői csoport: a termelői csoportokról szóló 81/2004. (V. 4.) FVM rendelet alapján elismert termelői csoport;
10. zöldség-gyümölcs termelői csoport: a zöldség-gyümölcs termelői csoportok és termelői szervezetek nemzeti szabályozásáról szóló 67/2009. (VI. 9.) FVM rendelet 2. § a) pontja szerinti csoport (előzetesen elismert TÉSZ);
11. termelői szervezet: a zöldség-gyümölcs termelői csoportok és termelői szervezetek nemzeti szabályozásáról szóló 67/2009. (VI. 9.) FVM rendelet 2. § b) pontja szerinti csoport (véglegesen elismert TÉSZ).
(2) Az e rendeletben nem szabályozott kérdésekben az Európai Mezőgazdasági Vidékfejlesztési Alap társfinanszírozásában megvalósuló támogatások igénybevételének általános szabályairól szóló 23/2007. (IV. 17.) FVM rendeletben (a továbbiakban: Vhr.) foglaltak az irányadók.
A támogatás jellege, összege
3. § (1) A fiatal mezőgazdasági termelő (a továbbiakban: ügyfél) e rendelet alapján a mezőgazdasági tevékenység megkezdéséhez egy alkalommal jövedelempótló támogatást vehet igénybe. A támogatás kötelezettségátadás, illetve jogutódlás keretében nem átruházható, a Vhr. 10. §-a nem alkalmazandó.
(2) A támogatás összege – amennyiben az ügyfél által a kérelemben a működtetési időszak 4. évének végére vállalt üzem mérete a 6. számú mellékletben meghatározott SFH értékekkel számolva eléri –
a) a 4–7 EUME-t (bele nem értve a 7 EUME nagyságú üzemméretet) 20 000 eurónak,
b) a 7–10 EUME-t (bele nem értve a 10 EUME nagyságú üzemméretet) 30 000 eurónak, valamint
c) a 10 vagy annál több EUME-t 40 000 eurónak
(3) A támogatás forintösszege a folyósítás évének január 1-jén érvényes Európai Központi Bank (EKB) által rögzített árfolyamon kerül kifizetésre.
(4)6 A vállalt EUME méretet a működtetési időszak egésze alatt a támogatási kérelembenyújtás évének január 1-jén érvényes Európai Központi Bank (EKB) által rögzített árfolyamon és a 6. számú mellékletben meghatározott SFH értékek alapján kell figyelembe venni.
4. § (1) Az ügyfél a támogatást akkor veheti igénybe, ha
b) mezőgazdasági üzem vezetőjeként első alkalommal kezd gazdálkodni, új gazdaságot hoz létre vagy gazdaság átvétele történik meg;
c)7 az 1. számú mellékletben meghatározott szakképesítések, a 2–4. számú mellékletben meghatározott felsőfokú végzettségek, illetve a 2–4. számú mellékletben meghatározott végzettségeknek a felsőoktatási alap- és mesterképzésről, valamint a szakindítás eljárási rendjéről szóló 289/2005 (XII. 22.) Korm. rendelet alapján megfeleltethető végzettségek legalább egyikével rendelkezik, ideértve a külföldi bizonyítványok és oklevelek elismeréséről szóló 2001. évi C. törvény szerint elismert, illetve honosított, külföldön szerzett bizonyítványt és oklevelet is, továbbá azt a felsőoktatási intézmény által kiadott igazoló dokumentumot, mely szerint az ügyfél valamely, a 2–4. számú mellékletben meghatározott felsőfokú végzettség tekintetében sikeres záróvizsgát tett;
d) gazdálkodási tevékenysége fejlesztésére vonatkozó üzleti tervet, annak részét képező pénzügyi tervet nyújt be, és a tervek értékelése során összesen legalább 50 pontot elér.
(2)8 Az ügyfél a támogatást nem veheti igénybe, ha e rendelet szerinti támogatási kérelem benyújtása előtt már nyújtott be agrár vagy agrár-vidékfejlesztési célú támogatási kérelmet, vagy pályázatot a Mezőgazdasági és Vidékfejlesztési Hivatalhoz (a továbbiakban: MVH).
(3) A (2) bekezdés szerinti kizáró ok nem áll fenn, vagyis az ügyfél támogatást vehet igénybe, abban az esetben, ha
a) az Agrár- és Vidékfejlesztési Operatív Program 1.4. Fiatal gazdálkodók induló támogatása című intézkedésre nyújtott be pályázatot, illetve az Európai Mezőgazdasági Vidékfejlesztési Alapból a fiatal mezőgazdasági termelők számára nyújtandó támogatások részletes feltételeiről szóló 67/2007. (VII. 26.) FVM rendelet alapján nyújtott be támogatási kérelmet, és azt az MVH nem hagyta jóvá, vagy
b)9 az 5. § (1) bekezdése szerinti e támogatási kérelem benyújtási időszak megnyílta előtt egyéb jogcímre benyújtott pályázatát, támogatási kérelmét az arra vonatkozó támogatási határozat jogerőre emelkedése előtt visszavonta;
c)10 az ügyfél kizárólag az Európai Mezőgazdasági Vidékfejlesztési Alapból nyújtott agrár-környezetgazdálkodási támogatások igénybevételének részletes feltételeiről szóló 61/2009. (V. 14.) FVM rendelet alapján nyújtott be a 2009. évben támogatási kérelmet, és e rendelet alapján 2009. szeptember 15. és október 31. között támogatási kérelmet nyújt be.
(4) A támogatásra jogosult ügyfél köteles:
a) az Európai Mezőgazdasági Vidékfejlesztési Alapból az Új Magyarország Vidékfejlesztési Program I. és II. intézkedéscsoportjához kapcsolódó képzések tárgyában nyújtandó támogatások részletes feltételeiről szóló 139/2008. (X. 22.) FVM rendelet alapján szervezett kötelező képzésen részt venni, és azt elvégezni;
b) a mezőgazdasági üzemet személyesen vezetni, a támogatási összeg 90%-ára vonatkozó kifizetési kérelem benyújtásának időpontjától a működtetési időszak végéig a mezőgazdasági tevékenységet főtevékenységként, egyéni vállalkozóként folytatni;
c)11 a működtetési időszak során a gazdaság működésével kapcsolatos bizonylatokat megőrizni;
d) az üzleti terv részét képező kommunikációs tervben – amely tartalmazza a kommunikációs eszköz bemutatását, használatának módját, ütemezését és a használatára tervezett nettó összeget – vállalt feladatokat a megadott ütemezésnek megfelelően az azt igazoló dokumentumok alapján teljesíteni;
e) az üzleti terv részét képező SFH-betétlap alapján vállalt EUME méreteket az ütemezésnek megfelelően teljesíteni;
f) ha az üzem mérete a támogatási kérelem benyújtásakor nem éri el a 4 EUME-t, akkor az üzemének méretét a működtetési időszak 4. évének végére legalább 4 EUME-re, illetve az üzleti tervben vállalt méretre kell növelni, és azt fenntartani a működtetési időszak végéig;
g) ha az üzem mérete a támogatási kérelem benyújtásakor eléri a 4 EUME-t, akkor az üzem méretét a működtetési időszak 4. évének végére az üzleti tervben vállalt méretre növelni és azt fenntartani a működtetési időszak végéig;
h) ha az üzem mérete a működtetési időszak 4. évének vége előtt eléri az üzleti tervben a 4. naptári év végére vállalt méretet, ettől az időponttól kezdődően a 4. naptári év végére vállalt értéket fenntartani a működtetési időszak végéig;
i)12 a működtetési időszak alatt a 119/2007. (X. 18.) FVM rendelet alapján vezetett nyilvántartásban az állatállomány tartójaként szerepelni, valamint eleget tenni
ia) szarvasmarhafélékre vonatkozóan a szarvasmarha fajok egyedeinek jelöléséről, valamint Egységes Nyilvántartási és Azonosítási Rendszeréről szóló 99/2002. (XI. 5.) FVM rendeletben,
ib) lófélékre vonatkozóan az egyes állatfajok egyedeinek Egységes Nyilvántartási és Azonosítási Rendszeréről szóló 29/2000. (VI. 9.) FVM rendeletben,
ic) juh-, kecskefélékre vonatkozóan a juh- és kecskefélék egyedeinek Egységes Nyilvántartási és Azonosítási Rendszeréről szóló 182/2009. (XII. 30.) FVM rendeletben,
id) sertésfélékre vonatkozóan a sertések jelöléséről, valamint Egységes Nyilvántartási és Azonosítási Rendszeréről szóló 116/2003. (XI. 18.) FVM rendeletben,
ie) baromfiakra vonatkozóan a Baromfi Információs Rendszer létrehozásáról és működtetésének rendjéről szóló 120/2007. (X. 18.) FVM rendeletben
(5) A (4) bekezdés e) pontjában meghatározottak esetében a támogatásra jogosult ügyfél számára megengedett az üzleti tervben megnevezett termékek helyettesítése más ágazatok (állattenyésztés, kertészet, növénytermesztés) termékeivel is.
(6) Azon támogatásra jogosult ügyfél, aki a támogatási kérelem benyújtásakor megadott tevékenységgel releváns elismert termelői csoporthoz, illetve zöldség-gyümölcs termelői csoporthoz, termelői szervezethez való csatlakozási szándékát jelezte, köteles a működtetési időszak végéig a tagságát fenntartani, illetve az üzleti tervben megnevezett termékek más termékcsoportba tartozó termékekkel való helyettesítése esetén a tevékenységgel kapcsolatos termékcsoportban működő elismert termelői csoport, illetve zöldség-gyümölcs termelői csoport, termelői szervezet tagság kialakítására és fenntartására.
(7)13 A csecsemőgondozási díjban, gyermekgondozási díjban vagy gyermekgondozási segélyben (a továbbiakban együtt: családtámogatási ellátás) részesülő ügyfél a mezőgazdasági üzem vezetésébe az egyéni vállalkozóról és az egyéni cégről szóló törvény szerinti közreműködőt vonhat be. A közreműködő bevonásának tényét teljes bizonyító erejű magánokiratba kell foglalni, a 7. számú melléklet szerinti adattartalommal. A teljes bizonyító erejű magánokirat másolatát a közreműködő bevonásának kezdetétől számított 8 munkanapon belül meg kell küldeni a Kincstár részére.
(8)14 Amennyiben az ügyfél a mezőgazdasági üzem vezetésébe már korábban közreműködőt vont be, akkor legkésőbb 2012. február 28-ig kell a teljes bizonyító erejű magánokirat másolatát az MVH részére megküldeni.
(9)15 A mezőgazdasági üzem személyes vezetésének minősül a támogatásra jogosult ügyfél általi személyes vezetés, továbbá a (7) bekezdés szerinti közreműködő bevonásával történő mezőgazdasági üzem vezetése.
6. §17 A támogatási kérelmeket az MVH a mezőgazdasági, agrár-vidékfejlesztési, valamint halászati támogatásokhoz és egyéb intézkedésekhez kapcsolódó eljárás egyes kérdéseiről szóló 2007. évi XVII. törvény (a továbbiakban: Tv.) 32. § (1) bekezdésének c) pontja szerinti rangsor állításával bírálja el az 5. számú melléklet szerinti pontrendszer alapulvételével.
A támogatásban részesült ügyfél kötelezettségei
7. § (1)18 Az ügyfél legkésőbb 2011. január 31-ig, ezt követően pedig a támogatási kérelmet jóváhagyó határozat véglegessé válását követően másodikként ténylegesen megnyíló kifizetési időszak végéig köteles az MVH által rendszeresített, az MVH honlapján közzétett formanyomtatványon a támogatási összeg 90%-ára vonatkozó kifizetési kérelmet benyújtani. A formanyomtatványt a következő adattartalommal kell az MVH-nak rendszeresíteni:
b) a támogatási kérelemben jelzett csatlakozási szándék esetén az elismert termelő csoport, vagy zöldség-gyümölcs termelői csoport vagy termelői szervezet tagság meglétét igazoló formanyomtatványt.
8. § (1) Amennyiben az ügyfél teljesíti a 7. §-ban meghatározott kötelezettségeit, az MVH a támogatási összeg 90%-át egy összegben fizeti ki.
(2)20 A támogatási összeg 90%-ára vonatkozó kifizetési kérelmet évente,
a) január 1–31.,
b) április 1–30.,
c) július 1–31.,
d) október 1–31.
között lehet benyújtani az MVH által rendszeresített, az MVH honlapján közleményben közzétett formanyomtatványon az MVH-hoz.
(3)21 Amennyiben az ügyfél eleget tett a 4. § (4) bekezdésében foglalt feltételeknek, a támogatási összeg fennmaradó 10%-ának kifizetésére – a Kincstár által a Kincstár honlapján közleményben közzétett formanyomtatványon – kifizetési kérelmet nyújt be, melyre évente március 1–31. között, de legkésőbb a működtetési időszak 5. évét követő év március 1–31. között van lehetőség.
(4)22 A (3) bekezdés szerinti formanyomtatványt a következő adattartalommal kell a Kincstárnak rendszeresíteni:
(5) A támogatási összeg fennmaradó 10%-ára vonatkozó kifizetési kérelemhez mellékelni kell a gazdaság részét képező termelési eszközök (földterület és egyéb ingatlan, állatállomány) igazolásául szolgáló dokumentumokat, különösen:
b) bértartás esetén a vonatkozó szerződés eredeti példányát vagy hiteles másolatát,
c) állatvásárlás esetén az adásvételi szerződés eredeti példányát vagy hiteles másolatát és a vásárlásra vonatkozó dokumentumokat.
(6)24 A támogatási összeg 90%-ára vonatkozó kifizetési kérelmet a 2009. szeptember 15. és október 31. között benyújtott támogatási kérelmek esetében – a (2) bekezdés d) pontjától eltérően – 2010. szeptember 6. és november 2. között lehet benyújtani az MVH által az MVH honlapján közleményben közzétett formanyomtatványon az MVH-hoz.
9. § (1)25 Amennyiben az ügyfél nem teljesíti a 4. § (4) bekezdés b) és c) pontjában foglaltakat, valamint gazdaságának üzemmérete az utolsó kifizetést követően nem éri el a 4 EUME méretet, abban az esetben az igénybe vett támogatás jogosulatlanul igénybe vett támogatásnak minősül.
(2)26 A Kincstár a 4. § (4) bekezdés d) és e) pontjának teljesülése tekintetében a működtetési időszakban az ellenőrzés időpontját megelőző naptári éveket is ellenőrizheti.
b)28 az ügyfél gazdaságának üzemmérete az utolsó kifizetést követően a támogatási határozat véglegessé válását követő 4. naptári év végére vállalt mérettől 20%-ot meghaladóan marad el, akkor az ügyfél köteles a 20%-ot meghaladó elmaradáson túl százalékpontonként a kifizetett támogatási összeg 0,5%-át, de legfeljebb évente a kifizetett támogatási összeg 15%-át intézkedésben való jogosulatlan részvétel jogcímén visszafizetni;
c)29 az ügyfél az üzleti terv kommunikációs terv részében vállalt feladatok ütemezésének megfelelő teljesítését adott évre vonatkozóan elmulasztja, akkor köteles azt a működtetési időszak végéig teljesíteni, ennek elmulasztása esetén a kifizetett támogatási összeg 2%-át visszafizetni;
d)30 az ügyfél a 4. § (6) bekezdésében foglaltakat nem tartja be, köteles a kifizetett támogatási összeg 2%-át intézkedésben való jogosulatlan részvétel jogcímén visszafizetni.
(3a)31 Mentesül az ügyfél a (3) bekezdés d) pontja szerinti jogkövetkezmény alól, amennyiben igazolja, hogy a 4. § (6) bekezdés szerinti kötelezettségét nem tudja fenntartani a termelői csoport vagy termelői szervezet folyamatban lévő vagy lezajlott felszámolása miatt, és amennyiben a felszámolástól számított 6 hónapon belül igazolja, hogy új termelői csoporthoz vagy termelői szervezethez csatlakozott.
(3b)32 Mentesül az ügyfél a (3) bekezdés d) pontja szerinti jogkövetkezmény alól, amennyiben a 4. § (6) bekezdés szerinti kötelezettségét azért nem tudta fenntartani, mert a termelői csoport vagy termelői szervezet elismerése visszavonásra került, és amennyiben az elismerés visszavonásától számított 6 hónapon belül igazolja, hogy új termelői csoporthoz vagy termelői szervezethez csatlakozott.
(4) Amennyiben
b)34 az ügyfél pénzügyi tervében a működtetési időszak 4. vagy 5. évének végére vállalt mezőgazdasági termelő tevékenységből származó bevétel 40%-ot meghaladó mértékben marad el, akkor az ügyfél köteles a 40%-ot meghaladó elmaradáson túl százalékpontonként a kifizetett támogatási összeg 0,5%-át, de legfeljebb évente a kifizetett támogatási összeg 10%-át visszafizetni.
(7) Amennyiben az ügyfél nyilatkozatában vállalta, hogy
a)37 a működtetési időszak 4. évének végére vállalt EUME érték megfelelő százalékát a határozat véglegessé válását követő 3. naptári év végére teljesíti és az általa a 3. naptári év végére vállalt üzemmérettől 10%-ot meghaladóan marad el, akkor köteles a 10%-ot meghaladó elmaradáson túl százalékpontonként a kifizetett támogatási összeg 2%-át visszafizetni,
b)38 a működtetési időszak 4. évének végére vállalt EUME értékből az állattenyésztés aránya 50%-ot eléri, vagy azt meghaladja, és az állattenyésztés vállalt arányától az ügyfél 30%-ot meghaladóan tér el más ágazat irányába, akkor köteles a 30%-ot meghaladó eltérésen túl százalékpontonként a kifizetett támogatási összeg 0,5%-át, de legfeljebb a kifizetett támogatási összeg 10%-át intézkedésben való jogosulatlan részvétel jogcímén visszafizetni,
c) a működtetési időszak 4. évének végéig a lakóhelyéhez képest a gazdaság legtávolabbi pontja légvonalban legfeljebb 60 km sugarú körön belül található és ezt nem teljesíti, akkor köteles a kifizetett támogatási összeg 5%-át visszafizetni.
(8) Amennyiben az ügyfél nem teljesíti a 7. §-ban meghatározott bármelyik kötelezettségét, az ügyfél támogatáshoz való joga megszűnik.
(9)39 Ha az ügyfél nem teljesíti, a 4. § (4) bekezdés a) pontja szerinti képzési, valamint a 8. § (3) bekezdése szerinti kérelembenyújtási kötelezettségét, akkor
a) a támogatási jogosultsága megszűnik, és
b) az addig igénybe vett támogatás jogosulatlanul igénybevett támogatásnak minősül.
(10) Az ügyfélre kiszabott összes visszafizetési kötelezettség nem haladhatja meg a Tv. 69. § (5) bekezdése szerint meghatározott, jogosulatlanul igénybe vett támogatás esetén alkalmazandó szankció mértékét.
(11)40 A (9) bekezdés szerinti jogkövetkezménytől eltérően, az ügyfél kizárólag a támogatási összeg fennmaradó 10%-hoz való jogosultságát veszti el, ha a támogatási összeg fennmaradó 10%-ára vonatkozó
a) kifizetési kérelmet a 8. § (3) bekezdésében meghatározott határidőig nem nyújtja be, vagy
b) kifizetési kérelem elutasításra kerül.
(12)41 A (11) bekezdés kizárólag akkor alkalmazható, ha a támogatási kérelmet jóváhagyó határozat kézhezvételét követő 5. naptári évben teljesül az üzleti tervben a 4. évre vállalt üzemméret.
10. § E rendelet a kihirdetését követő napon lép hatályba, rendelkezéseit csak a hatálybalépését követően benyújtott kérelmek esetében lehet alkalmazni.
11. § Ez a rendelet az Európai Mezőgazdasági Vidékfejlesztési Alapból nyújtandó vidékfejlesztési támogatásról szóló 1698/2005/EK tanácsi rendelet 22. cikkének végrehajtásához szükséges rendelkezéseket állapítja meg.
Átmeneti rendelkezések42
12. §43 E rendeletnek az Európai Mezőgazdasági Vidékfejlesztési Alapból a fiatal mezőgazdasági termelők indulásához a 2009. évtől nyújtandó támogatások részletes feltételeiről szóló 113/2009. (VIII. 29.) FVM rendelet módosításáról szóló 15/2010. (IX. 3.) VM rendelettel (a továbbiakban: módosító rendelet) megállapított rendelkezéseit a módosító rendelet hatálybalépésekor44 folyamatban levő ügyekben is alkalmazni kell.
13. §45 E rendelet alapján a 2011. évtől kezdődően támogatási kérelem nem nyújtható be.
14. §46 E rendeletnek az Európai Mezőgazdasági Vidékfejlesztési Alapból a fiatal mezőgazdasági termelők számára nyújtandó támogatások részletes feltételeiről szóló 67/2007. (VII. 26.) FVM rendelet, valamint az Európai Mezőgazdasági Vidékfejlesztési Alapból a fiatal mezőgazdasági termelők indulásához a 2009. évtől nyújtandó támogatások részletes feltételeiről szóló 113/2009. (VIII. 29.) FVM rendelet módosításáról szóló 123/2011. (XII. 21.) VM rendelettel (a továbbiakban: 123/2011. (XII. 21.) VM rendelet megállapított 4. § (7)–(9) bekezdését, 9. § (1) bekezdését a 7. számú mellékletét a 123/2011. (XII. 21.) VM rendelet hatálybalépésekor folyamatban lévő ügyekben is alkalmazni kell.
15. §47 E rendeletnek az Európai Mezőgazdasági Vidékfejlesztési Alapból a genetikai erőforrások megőrzése intézkedés keretében a védett őshonos és veszélyeztetett mezőgazdasági állatfajták megőrzéséhez nyújtandó támogatások igénybevételének részletes feltételeiről szóló 17/2012. (II. 29.) VM rendelettel (a továbbiakban: 17/2012. (II. 29.) VM rendelet) megállapított 3. § (4) bekezdését a 17/2012. (II. 29.) VM rendelet hatálybalépésekor48 folyamatban lévő ügyekben is alkalmazni kell.
16. §49 (1) Az egyes agrártámogatási tárgyú miniszteri rendeletek módosításáról szóló 30/2014. (IV. 3.) VM rendelettel [a továbbiakban: 30/2014. (IV. 3.) VM rendelet] megállapított 9. § (9), (11) és (12) bekezdését a folyamatban lévő ügyekben is alkalmazni kell.
(2) A 30/2014. (IV. 3.) VM rendelet hatálybalépését50 megelőző napon hatályos 8. § (5) bekezdés a) pontját és a 9. § (3) bekezdés a) pontját a 30/2014. (IV. 3.) VM rendelet hatálybalépésekor folyamatban lévő ügyekben sem kell alkalmazni.
17. §51 Az Európai Mezőgazdasági Vidékfejlesztési Alap társfinanszírozásában megvalósuló egyes agrár-vidékfejlesztési támogatási rendeletek módosításáról szóló 7/2015. (II. 17.) MvM rendelettel [a továbbiakban: 7/2015. (II. 17.) MvM rendelet]
a) megállapított 9. § (1) bekezdést, (3) bekezdés b) és d) pontot, (3a) és (3b) bekezdést, (4) bekezdés b) pontot, (7) bekezdés b) pontot a 7/2015. (II. 17.) MvM rendelet hatálybalépésekor52 folyamatban lévő eljárásokban, valamint jogorvoslati eljárásokban is alkalmazni kell,
b) hatályon kívül helyezett 9. § (4) bekezdés a) pontot és (5) bekezdést a 7/2015. (II. 17.) MvM rendelet hatálybalépésekor53 folyamatban lévő eljárásokban, valamint jogorvoslati eljárásokban sem kell alkalmazni.
18. §54 Ahol e rendelet csecsemőgondozási díjat említ, azon terhességi-gyermekágyi segélyt kell érteni, ha az ellátásra való jogosultság 2015. január 1-je előtt nyílt meg.
1. számú melléklet a 113/2009. (VIII. 29.) FVM rendelethez55
Gyógynövény- és fűszernövénytermesztő és
-feldolgozó
Az elbíráláshoz szükséges a bizonyítvány, mert ha Érettségi-képesítő bizonyítványba került ez a megnevezés, akkor technikus-szint, ha szakmunkás-bizonyítványba, akkor abban az esetben szakmunkás szint
Az elbíráláshoz szükséges a bizonyítvány, mert ha Érettségi-képesítő bizonyítványba került ez a megnevezés, akkor technikusszint, ha szakmunkás-bizonyítványba, akkor abban az esetben szakmunkás szint
24/1977. (XII. 28.) MüM–OM együttes rendelet a szakközépiskolákban folyó szakmunkásképzésről szóló
14/1976. (XII. 1.) MüM–OM együttes rendelet módosításáról alapján megszerzett szakképesítések (kivonat)
2. számú melléklet a 113/2009. (VIII. 29.) FVM rendelethez
Egyetemi agrárvégzettségek
Végzettségi szint: egyetem
Okleveles agrármérnök vagy mezőgazdasági agrármérnök vagy üzemszervező agrármérnök vagy vállalatgazdasági agrármérnök
Okleveles környezetgazdálkodási agrármérnök vagy környezet- és tájgazdálkodási mérnök
Okleveles gazdasági agrármérnök
Okleveles agrárkémikus agrármérnök
Okleveles élelmiszer minőségbiztosító agrármérnök
Okleveles vidékfejlesztő agrármérnök
Okleveles növénytermesztő mérnök
Okleveles környezetgazdálkodási agrármérnök
3. számú melléklet a 113/2009. (VIII. 29.) FVM rendelethez
Főiskolai agrárvégzettségek
Végzettségi szint: főiskola
Kertészmérnök vagy kertész üzemmérnök
Állattenyésztő mérnök vagy állattenyésztési mérnök vagy állattenyésztési üzemszervezési mérnök vagy állattenyésztő üzemmérnök vagy általános állattenyésztési mérnök, baromfi- és egyéb kisállattenyésztő mérnök
Növénytermesztési mérnök vagy növénytermesztési üzemmérnök
Környezetgazdálkodási agrármérnök vagy környezetgazdálkodási agrár üzemmérnök
Meliorációs mérnök vagy meliorációs üzemmérnök vagy öntözéses üzemmérnök
Tájgazdálkodási mérnök
Mezőgazdasági szakigazgatási szervező mérnök
Szakigazgatási agrármérnök
Mezőgazdasági mérnök vagy mezőgazdasági üzemmérnök
4. számú melléklet a 113/2009. (VIII. 29.) FVM rendelethez
Élelmiszer-technológus mérnök vagy élelmiszer-ipari üzemmérnök vagy élelmiszer-technológus üzemmérnök
Mezőgazdasági gépészmérnök vagy mezőgazdasági gépész üzemmérnök
Élelmiszer-ipari gépészmérnök vagy élelmiszer-ipari gépész üzemmérnök
Vadgazda vagy vadgazda mérnök
Vállalkozó menedzser vagy élelmiszer vállalkozó menedzser
Okleveles mezőgazdasági gépészmérnök
Állatorvos vagy állatorvos doktor
Okleveles növényorvos
Mezőgazdasági és élelmiszer-ipari gépészmérnök
Okleveles mezőgazdasági és élelmiszer-ipari gépészmérnök
Okleveles díszkertészeti és növényalkalmazási mérnök
Állatorvos doktor
5. számú melléklet a 113/2009. (VIII. 29.) FVM rendelethez
A 2. számú melléklet szerinti egyetemi végzettségek
A 3. számú melléklet szerinti főiskolai végzettségek
Az 1. számú mellékletben meghatározott felsőfokú szakképesítés vagy technikusi szakképzettség és a 4. számú melléklet szerinti végzettségek
Végzettséget igazoló okirat hiteles másolat alapján
EUME cél 3. év végéig történő teljesítésének vállalása
– 71–80%-ban vállalja
– 81–90%-ban vállalja
– 91–100%-ban vállalja
Az üzleti terv részét képező SFH-tábla alapján
Állattenyésztés arányának vállalása
a működtetési időszak 4. évére vállalt EUME értékből 50% vagy azt meghaladó részarány
A kérelemben megadott tevékenységgel releváns elismert termelői csoport vagy zöldség-gyümölcs termelői csoport vagy termelői szervezet tagsági igazolás vagy azokhoz való csatlakozási szándék
MVH által közzétett formanyomtatványon benyújtott elismert termelői csoport által vagy zöldség-gyümölcs termelői csoport vagy termelői szervezet által kiadott tagsági igazolás vagy tagfelvételről szóló szándéknyilatkozat alapján
A működtetési időszak 4. évének végéig az ügyfél lakóhelyéhez képest a gazdaság legtávolabbi pontja legfeljebb 60 km sugarú körön belül található
Főlapon tett nyilatkozat alapján
max. 52 pont
Kérelmező életkora (Kérelem benyújtásakor már betöltött életév alapján)
30–34 év
Roma származású
Az ügyfél lakóhelye a kérelembenyújtást megelőzően legalább 1 éve
Hátrányos helyzetű településen van
A Vhr. 3. § 14. pontja szerint
olyan településen található, ahol 1– 3000 fő közötti a lakosság száma
A kérelembenyújtási időszak első napján érvényes KSH adatok alapján
olyan településen található, ahol 3001–10 000 fő közötti a lakosság száma
max. 23 pont
Áfa megfelelő számítása (áfakörtől függően)
Pénzügyi terv valóságtartalom vizsgálata
Pénzügyi tábla adatainak referenciaadatokkal történő összevetése a működtetés alatt
Befektetett eszközök értéke
Munkaerő-felhasználás
Pénzügyi terv üzemeltetési-hatékonysági vizsgálata
VI. Tevékenységfejlesztések bemutatása
max. 65 pont
max. 170 pont
6. számú melléklet a 113/2009. (VIII. 29.) FVM rendelethez56
Száraz hüvelyesek összesen
Friss zöldségfélék, dinnye, szamóca – szabadföldi és alacsony takarás alatt, szántóföldi vetésforgóban
Friss zöldségfélék, dinnye, szamóca – szabadföldi és alacsony takarás alatt, kertészeti vetésforgóban
Friss zöldségfélék, dinnye, szamóca – járható takarás (üvegház, fóliasátor) alatt
Virágok – szabadföldi és alacsony takarás (síkfólia, fóliaalagút, hollandiágy)
Virágok – járható takarás (üvegház, fóliasátor) alatt
Takarmánynövények, összesen
Takarmánynövények – időszaki gyep
Takarmánynövények – egyéb zöldtakarmányok összesen
Takarmánynövények – egyéb zöldtakarmányok, silókukorica
Takarmánynövények – egyéb zöldtakarmányok, egyéb
Állandó rét és legelő összesen
Gyümölcsültetvények, összesen
Olajfa ültetvények
Olajfa ültetvények – étkezési olíva
Olajfa ültetvények – olajtermelésre
Szőlőültetvények, összesen
Egy évesnél fiatalabb szarvasmarha, összesen
Juh, összesen
Kecske, összesen
Egyéb baromfi (összesen)
7. számú melléklet a 113/2009. (VIII. 29.) FVM rendelethez57
1. a családtámogatási ellátásban részesülő ügyfél személyes adatai;
2. a közreműködő személyes adatai;
3. a családtámogatási ellátásban részesülő ügyfél gyermekének személyes adatai;
4. a közreműködő bevonásának időtartama.
1 A 2. § (1) bekezdés 4. pontja a 23/2010. (III. 16.) FVM rendelet 11. § (1) bekezdésével megállapított szöveg.
2 A 2. § (1) bekezdés 5. pontja a 23/2010. (III. 16.) FVM rendelet 11. § (1) bekezdésével megállapított szöveg.
3 A 2. § (1) bekezdés 6. pontja a 37/2017. (XII. 27.) MvM rendelet 17. §-a szerint módosított szöveg.
4 A 2. § (1) bekezdés 7. pontja a 23/2010. (III. 16.) FVM rendelet 11. § (2) bekezdésével megállapított szöveg.
5 A 2. § (1) bekezdés 8. pontja a 35/2017. (XII. 27.) MvM rendelet 2. § a) pontja szerint módosított szöveg.
6 A 3. § (4) bekezdése a 17/2012. (II. 29.) VM rendelet 27. §-ával megállapított szöveg.
7 A 4. § (1) bekezdés c) pontja a 167/2009. (XII. 15.) FVM rendelet 5. § (2) bekezdésével megállapított szöveg. E módosító rendelet 7. § (2) bekezdése alapján a rendelkezést a folyamatban lévő ügyekben is alkalmazni kell.
8 A 4. § (2) bekezdése a 35/2017. (XII. 27.) MvM rendelet 2. § b) pontja szerint módosított szöveg.
9 A 4. § (3) bekezdés b) pontja a 23/2010. (III. 16.) FVM rendelet 11. § (3) bekezdésével megállapított szöveg.
10 A 4. § (3) bekezdés c) pontja a 167/2009. (XII. 15.) FVM rendelet 5. § (3) bekezdésével megállapított szöveg. E módosító rendelet 7. § (2) bekezdése alapján a rendelkezést a folyamatban lévő ügyekben is alkalmazni kell.
11 A 4. § (4) bekezdés c) pontja a 23/2010. (III. 16.) FVM rendelet 11. § (4) bekezdésével megállapított szöveg.
12 A 4. § (4) bekezdés i) pontja a 15/2010. (IX. 3.) VM rendelet 1. §-ával megállapított szöveg.
13 A 4. § (7) bekezdését a 123/2011. (XII. 21.) VM rendelet 6. §-a iktatta be, szövege a 7/2015. (II. 17.) MvM rendelet 29. §-a, a 35/2017. (XII. 27.) MvM rendelet 2. § c) pontja szerint módosított szöveg.
14 A 4. § (8) bekezdését a 123/2011. (XII. 21.) VM rendelet 6. §-a iktatta be.
15 A 4. § (9) bekezdését a 123/2011. (XII. 21.) VM rendelet 6. §-a iktatta be.
16 Az 5. §-t a 74/2011. (VII. 29.) VM rendelet 10. § (2) bekezdése hatályon kívül helyezte.
17 A 6. § a 23/2010. (III. 16.) FVM rendelet 12. § (1) bekezdésével megállapított szöveg.
18 A 7. § (1) bekezdése a 15/2010. (IX. 3.) VM rendelet 3. §-ával megállapított, nyitó szövegrésze a 37/2017. (XII. 27.) MvM rendelet 17. §-a szerint módosított szöveg.
19 A 7. § (2) bekezdés a) pontját a 23/2010. (III. 16.) FVM rendelet 12. § (6) bekezdése hatályon kívül helyezte.
20 A 8. § (2) bekezdése a 23/2010. (III. 16.) FVM rendelet 12. § (3) bekezdésével megállapított szöveg.
21 A 8. § (3) bekezdése a 35/2017. (XII. 27.) MvM rendelet 2. § d) pontja szerint módosított szöveg.
22 A 8. § (4) bekezdése a 23/2010. (III. 16.) FVM rendelet 12. § (4) bekezdésével megállapított, nyitó szövegrésze a 35/2017. (XII. 27.) MvM rendelet 2. § e) pontja szerint módosított szöveg.
23 A 8. § (5) bekezdés a) pontját a 30/2014. (IV. 3.) VM rendelet 5. § a) pontja hatályon kívül helyezte.
24 A 8. § (6) bekezdését a 15/2010. (IX. 3.) VM rendelet 4. §-a iktatta be.
25 A 9. § (1) bekezdése a 7/2015. (II. 17.) MvM rendelet 28. § (1) bekezdésével megállapított szöveg.
26 A 9. § (2) bekezdése a 23/2010. (III. 16.) FVM rendelet 12. § (5) bekezdésével megállapított, a 35/2017. (XII. 27.) MvM rendelet 2. § f) pontja szerint módosított szöveg.
27 A 9. § (3) bekezdés a) pontját a 30/2014. (IV. 3.) VM rendelet 5. § b) pontja hatályon kívül helyezte.
28 A 9. § (3) bekezdés b) pontja a 7/2015. (II. 17.) MvM rendelet 28. § (2) bekezdésével megállapított, a 37/2017. (XII. 27.) MvM rendelet 17. §-a szerint módosított szöveg.
29 A 9. § (3) bekezdés c) pontja a 35/2017. (XII. 27.) MvM rendelet 1. §-ával megállapított szöveg.
30 A 9. § (3) bekezdés d) pontja a 7/2015. (II. 17.) MvM rendelet 28. § (3) bekezdésével megállapított szöveg.
31 A 9. § (3a) bekezdését a 7/2015. (II. 17.) MvM rendelet 28. § (4) bekezdése iktatta be.
32 A 9. § (3b) bekezdését a 7/2015. (II. 17.) MvM rendelet 28. § (4) bekezdése iktatta be.
33 A 9. § (4) bekezdés a) pontját a 7/2015. (II. 17.) MvM rendelet 30. §-a hatályon kívül helyezte.
34 A 9. § (4) bekezdés b) pontja a 7/2015. (II. 17.) MvM rendelet 28. § (5) bekezdésével megállapított szöveg.
35 A 9. § (5) bekezdését a 7/2015. (II. 17.) MvM rendelet 30. §-a hatályon kívül helyezte.
36 A 9. § (6) bekezdését a 23/2010. (III. 16.) FVM rendelet 12. § (6) bekezdése hatályon kívül helyezte.
37 A 9. § (7) bekezdés a) pontja a 15/2010. (IX. 3.) VM rendelet 5. § (2) bekezdésével megállapított, a 37/2017. (XII. 27.) MvM rendelet 17. §-a szerint módosított szöveg.
38 A 9. § (7) bekezdés b) pontja a 7/2015. (II. 17.) MvM rendelet 28. § (6) bekezdésével megállapított szöveg.
39 A 9. § (9) bekezdése a 30/2014. (IV. 3.) VM rendelet 3. § (1) bekezdésével megállapított szöveg.
40 A 9. § (11) bekezdését a 30/2014. (IV. 3.) VM rendelet 3. § (2) bekezdése iktatta be.
41 A 9. § (12) bekezdését a 30/2014. (IV. 3.) VM rendelet 3. § (2) bekezdése iktatta be.
42 A 12. §-t megelőző alcím címét a 7/2015. (II. 17.) MvM rendelet 28. § (7) bekezdése iktatta be.
43 A 12. §-t a 15/2010. (IX. 3.) VM rendelet 6. §-a iktatta be.
44 A hatálybalépés időpontja: 2010. szeptember 4.
45 A 13. §-t a 74/2011. (VII. 29.) VM rendelet 10. § (1) bekezdése iktatta be.
46 A 14. §-t a 123/2011. (XII. 21.) VM rendelet 8. §-a iktatta be.
47 A 15. §-t a 17/2012. (II. 29.) VM rendelet 28. §-a iktatta be.
48 A hatálybalépés időpontja: 2012. március 1.
49 A 16. §-t a 30/2014. (IV. 3.) VM rendelet 4. §-a iktatta be.
50 A hatálybalépés időpontja 2014. április 4.
51 A 17. §-t a 7/2015. (II. 17.) MvM rendelet 28. § (8) bekezdése iktatta be.
52 A hatálybalépés időpontja 2015. február 17.
53 A hatálybalépés időpontja 2015. február 17.
54 A 18. §-t a 7/2015. (II. 17.) MvM rendelet 28. § (8) bekezdése iktatta be.
55 Az 1. számú melléklet a 124/2009. (IX. 24.) FVM rendelet 27. § (1) bekezdése szerint módosított szöveg.
56 A 6. számú melléklet a 124/2009. (IX. 24.) FVM rendelet 27. § (2) bekezdése szerint módosított szöveg.
57 A 7. számú mellékletet a 123/2011. (XII. 21.) VM rendelet 9. §-a iktatta be.